|  |
| --- |
| **UKMERGĖS RAJONO SAVIVALDYBĖS****TARYBA** |
|  |
| **SPRENDIMAS** |
| **DĖL NEKILNOJAMŲJŲ DAIKTŲ MAINŲ SUTARTIES SUDARYMO** |
|  |
| 2022 m. sausio d. Nr. |
| Ukmergė  |
|  |
|  |

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Ukmergės rajono savivaldybės taryba n u s p r e n d ž i a:

1. Pritarti mainų sutarties sudarymui tarp Ukmergės rajono savivaldybės, <Tekstas nuasmenintas> dėl nekilnojamųjų daiktų:

1.1. kelio-pėsčiųjų tako (unikalus numeris 4400-2184-6835, užstatytas plotas 79,00 kv. m) (turto įvertinimo kaina – 180,00 Eur) ir kelio-automobilių stovėjimo aikštelės (unikalus numeris 4400-2184-6924, užstatytas plotas 325,00 kv. m) (turto įvertinimo kaina – 470,00 Eur), nuosavybės teise priklausančių Ukmergės rajono savivaldybei, esančių Ukmergės r. sav., Vidiškiuose, Ukmergės g. 40A;

1.2. žemės sklypo (unikalus numeris <Tekstas nuasmenintas>, plotas <Tekstas nuasmenintas> ha) (turto įvertinimo kaina – 320,00 Eur), nuosavybės teise priklausančio <Tekstas nuasmenintas>, esančio <Tekstas nuasmenintas>.

2. Ukmergės rajono savivaldybė šio sprendimo 1.1 papunktyje nurodytus nekilnojamuosius daiktus neatlygintinai maino į 1.2 papunktyje nurodytą nekilnojamąjį daiktą.

3. Įgalioti Ukmergės rajono savivaldybės administracijos direktorių pasirašyti šio sprendimo 1 punkte nurodyto nekilnojamųjų daiktų mainų sutartį.

Savivaldybės meras

Projektą parengė:

Turto ir įmonių valdymo skyriaus vedėja Daiva Gladkauskienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL NEKILNOJAMŲJŲ DAIKTŲ MAINŲ SUTARTIES SUDARYMO“**

**AIŠKINAMASIS RAŠTAS**

2022 m. sausio 11 d.

Ukmergė

**1. Sprendimo projekto rengimo pagrindas:** Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktas numato, kad savivaldybės turtą įgyja pagal sandorius.

**2. Sprendimo projekto tikslas ir esmė:**

Ukmergės rajono savivaldybės administracija 2017 m. gruodžio 12 d. viešo aukciono būdu už 7928,34 Eur pardavė kultūros namų pastatą ir ūkinį pastatą bei už 682,34 Eur valstybinės žemės sklypą, Nekilnojamojo turto registre įregistruotus <Tekstas nuasmenintas>, esančius <Tekstas nuasmenintas>. Administracija su pirkėjais 2017 m. gruodžio 22 d. pasirašė statinių pirkimo-pardavimo sutartį. VĮ Turto bankas su pirkėjais 2018 m. sausio 4 d. pasirašė žemės sklypo pirkimo-pardavimo sutartį.

Minėto nekilnojamojo turto pardavimo metu jokių įrašų Nekilnojamojo turto registre apie tai, kad žemės sklype yra statinių, įregistruotų kitame registre, nebuvo. Savininkams pradėjus tvarkytis nupirktą objektą, paaiškėjo, kad į jų nupirktą žemės sklypą patenka Ukmergės rajono savivaldybei nuosavybės teise priklausantys statiniai: kelias-įvažiavimas į kiemą, kelias-pėsčiųjų takas, kelias-automobilių stovėjimo aikštelė, esantys tuo pačiu adresu, tačiau įregistruoti kitame registre Nr. 44/1434367. Atsižvelgiant į tai, turto savininkai priėmė sprendimą nupirktą žemės sklypą padalinti ir Nekilnojamojo turto registre įregistruoti kaip du nekilnojamuosius daiktus. Atlikus padalinimą, žemės sklype (0,0192 ha), registro Nr. 44/2670900, yra Savivaldybei priklausantis kelias-įvažiavimas į kiemą (unikalus numeris 4400-2184-6968), o žemės sklype (0,1124 ha), registro Nr. 44/2670899, yra Savivaldybei priklausantys kelias-pėsčiųjų takas (unikalus numeris 4400-2184-6835) ir kelias-automobilių stovėjimo aikštelė (unikalus numeris 4400-2184-6924).

Atsižvelgiant į aukščiau išdėstytą parengtas sprendimo projektas pritarti mainų sutarties sudarymui tarp Ukmergės rajono savivaldybės bei pirkėjų ir neatlygintinai mainyti kelią-pėsčiųjų taką ir kelią-automobilių stovėjimo aikštelę į žemės sklypą.

 **3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** -

**4. Sprendimui įgyvendinti reikalingos lėšos ir galimi finansavimo šaltiniai:**

Sprendimui įgyvendinti lėšos nereikalingos.

**5. Priėmus sprendimą laukiami rezultatai, galimos pasekmės:** Pasirašius mainų sutartį bus galima laisvai naudoti visuomeniniams poreikiams savivaldybei nuosavybės teise priklausantį kelią-įvažiavimą į kiemą, nebeliks grėsmės, kad žemės sklypo savininkas uždraus naudotis įvažiavimu, kuriuo naudojasi Vidiškių miestelio gyventojai, Jasiuliškių socialinių globos namų užimtumo centras bei Ukmergės r. Vidiškių pagrindinės mokyklos bendruomenė.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** –

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** –

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** –

**9. Sekretoriatas priimtą sprendimą pateikia:** Apskaitos skyriui, Turto ir įmonių valdymo skyriui.

**10. Aiškinamojo rašto priedai:** -.

Turto ir įmonių valdymo skyriaus vedėja Daiva Gladkauskienė